钦定古今图书集成/明伦汇编/人事典/第087卷 > 申鉴 > 《喜疾瘳》梁·简文帝
## 钦定古今图书集成/明伦汇编/人事典/第087卷 > 申鉴 > 《喜疾瘳》梁·简文帝

朝窗犹掩扇，宿幔未悬钩。逍遥临四注，兼持散九愁。
虽同卫子惫，聊喜挚生瘳。灾星夜出境，鸣禽晚去楼。
蠲邪无贾服，祅气息梁牛。隔帘阴翠篠，映水含珠榴，
丹经蕴玉笥，元水出长洲。结友寻方岳，采药访圆丘。
神随七星变，貌逐五云留。飞鸿若可驾，轻簪必易抽。